บาทเปิด 32.94/95 บาทต่อดอลลาร์
เงินบาทเปิดตลาด 32.94/95 บาทต่อดอลลาร์  แนวโน้มแกว่งในกรอบ 32.85-33.10 ตลาดจับตาตัวเลขเศรษฐกิจสหรัฐฯคืนนี้
20 พ.ย. 2561

เงินบาทเปิดตลาด 32.94/95 บาทต่อดอลลาร์  แนวโน้มแกว่งในกรอบ 32.85-33.10 ตลาดจับตาตัวเลขเศรษฐกิจสหรัฐฯคืนนี้
เมื่อวันที่ 20 พ.ย. นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.94/95 บาท/ดอลลาร์ อ่อนค่าเล็กน้อยจากเย็นวานนี้ที่ปิดตลาดที่ระดับ 32.90 บาท/ดอลลาร์
วันนี้คาดว่าเงินบาทจะเคลื่อนไหวไม่มาก เพราะปัจจัยในประเทศยังไม่มีอะไรสำคัญมากนักต่อทิศทางเงินบาท ขณะที่ คืนนี้คงต้องรอดูข้อมูลทางฝั่งสหรัฐฯ เรื่องตัวเลขการเริ่มสร้างบ้านและการอนุญาตก่อสร้างเดือนต.ค. ซึ่งตลาดคาดการณ์ว่าจะออกมาไม่ค่อยดีนัก เนื่องจากแนวโน้มอัตราดอกเบี้ยสหรัฐเป็นขาขึ้น จึงยังทำให้ประชาชนไม่ยื่นกู้เงินเพื่อสร้างที่อยู่อาศัยมากนัก
"รอดูตัวเลขสร้างบ้านของสหรัฐฯ คืนนี้ก่อน แต่ตลาดคาดว่าจะออกมาไม่ค่อยดี เพราะดอกเบี้ยสูง คนยังไม่ค่อยกู้เงิน ซึ่งหากเป็นแบบนี้ ดอลลาร์ก็มีโอกาสอ่อนค่า" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.85-33.10 บาท/ดอลลาร์